CELEX: 
Language: el
Date: 2020-10-28 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του παραρτήματος IV του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου όσον αφορά τα επίπεδα αναφοράς δασικών εκτάσεων που πρέπει να εφαρμόζονται από τα κράτη μέλη για την περίοδο 2021-2025

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός (ΕΕ) 2018/841 του Ευρωπαϊκού Κοινοβουλίου και του Συμβουλίου σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (ΕΕ) αριθ. 525/2013 και της απόφασης αριθ. 529/2013/ΕΕ
                  1
               , που εκδόθηκε στις 30 Μαΐου 2018, διαδραματίζει ζωτικό ρόλο στις προσπάθειες της Ένωσης για τη μείωση των συνολικών εκπομπών αερίων του θερμοκηπίου τουλάχιστον κατά 40 % έως το 2030. 
            
            
               Ο κανονισμός (ΕΕ) 2018/841 ενσωματώνει, για πρώτη φορά, τις εκπομπές και τις απορροφήσεις από τους τομείς της δασοκομίας και άλλων χρήσεων γης στην πολιτική της Ένωσης για το κλίμα για την περίοδο από το 2021 έως το 2030. Αυτό σημαίνει πως τα κράτη μέλη πρέπει να διασφαλίζουν ότι οι καταγεγραμμένες εκπομπές αερίων του θερμοκηπίου από τη χρήση γης, την αλλαγή χρήσης γης και τη δασοκομία αντισταθμίζονται τουλάχιστον από ισοδύναμη απορρόφηση CO₂ από την ατμόσφαιρα. 
            
            
               Ο κανονισμός (ΕΕ) 2018/841 θεσπίζει κανόνες για τη λογιστική καταγραφή των εκπομπών και των απορροφήσεων που πραγματοποιούνται στις κατηγορίες λογιστικής καταγραφής γης που αναφέρονται στο άρθρο 2 του κανονισμού (ΕΕ) 2018/841 στην επικράτεια των κρατών μελών. Ειδικότερα, το άρθρο 8 του κανονισμού (ΕΕ) 2018/841 καθορίζει τους κανόνες για τη λογιστική καταγραφή των εκπομπών και των απορροφήσεων για την κατηγορία λογιστικής καταγραφής γης των διαχειριζόμενων δασικών εκτάσεων. Πρώτον, θεσπίζει τους κανόνες για τον καθορισμό των επιπέδων αναφοράς δασικών εκτάσεων και, δεύτερον, καθορίζει τη διαδικασία για τη συμπερίληψη των επιπέδων αναφοράς δασικών εκτάσεων για τις περιόδους από το 2021 έως το 2025 και από το 2026 έως το 2030 στο παράρτημα IV του κανονισμού (ΕΕ) 2018/841.
            
            
               Για την πρώτη λογιστική περίοδο (από το 2021 έως το 2025), το άρθρο 8 παράγραφος 3 του κανονισμού (ΕΕ) 2018/841 απαιτεί από τα κράτη μέλη να καθορίσουν το οικείο επίπεδο αναφοράς δασικών εκτάσεων και να το υποβάλουν στην Επιτροπή στο πλαίσιο ενός εθνικού σχεδίου λογιστικής καταγραφής δασικών εκτάσεων έως τις 31 Δεκεμβρίου 2018. 
            
            
               Σύμφωνα με το άρθρο 8 παράγραφος 6 του κανονισμού (ΕΕ) 2018/841, η Επιτροπή διενεργεί τεχνική αξιολόγηση των εθνικών σχεδίων λογιστικής καταγραφής δασικών εκτάσεων, προκειμένου να αξιολογεί κατά πόσον τα προτεινόμενα επίπεδα αναφοράς δασικών εκτάσεων είναι σύμφωνα με τις αρχές και τις απαιτήσεις που ορίζονται στο άρθρο 8 παράγραφοι 4 και 5 και στο άρθρο 5 παράγραφος 1 του κανονισμού (ΕΕ) 2018/841. Απαιτεί επίσης από την Επιτροπή να ζητά τη γνώμη εμπειρογνωμόνων που ορίζονται από τα κράτη μέλη, την κοινωνία των πολιτών και τους ενδιαφερόμενους φορείς. Επιπλέον, σύμφωνα με την αιτιολογική σκέψη 18 του κανονισμού (ΕΕ) 2018/841 η τεχνική αξιολόγηση θα πρέπει να αξιοποιεί τις καλές πρακτικές και την εμπειρία από τις επανεξετάσεις των εμπειρογνωμόνων δυνάμει της σύμβασης-πλαισίου των Ηνωμένων Εθνών για την κλιματική αλλαγή (UNFCCC). Η μόνιμη δασική επιτροπή ενημερώθηκε σχετικά με τα αποτελέσματα της τεχνικής αξιολόγησης κατά την 154η συνεδρίασή της στις 20 Σεπτεμβρίου 2019.
            
            
               Κατά τη διάρκεια των διαπραγματεύσεων για τον κανονισμό (ΕΕ) 2018/841 η Επιτροπή δεσμεύτηκε, στη δήλωσή της σχετικά με τη συμμετοχή εμπειρογνωμόνων την οποία απηύθυνε στο Ευρωπαϊκό Κοινοβούλιο, να εξασφαλίσει την ορθή εφαρμογή του άρθρου 8 παράγραφος 6 του κανονισμού (ΕΕ) 2018/841, συστήνοντας ομάδα εμπειρογνωμόνων της Επιτροπής στην οποία να ανατεθεί η τεχνική αξιολόγηση. Ειδικότερα, η Επιτροπή δήλωσε ότι η ομάδα εμπειρογνωμόνων θα πρέπει να περιλαμβάνει άτομα τα οποία θα διορίζονται υπό την προσωπική τους ιδιότητα και θα ενεργούν ανεξάρτητα και προς το δημόσιο συμφέρον. 
            
            
               Επιπλέον, το άρθρο 8 προβλέπει σαφές χρονοδιάγραμμα και περιγράφει άλλα μέτρα που πρέπει να λάβουν τα κράτη μέλη και η Επιτροπή πριν από τον καθορισμό των επιπέδων αναφοράς δασικών εκτάσεων μέσω κατ’ εξουσιοδότηση πράξεων, όπως η έκδοση και δημοσίευση τεχνικών συστάσεων και η αναθεώρηση των προτεινόμενων επιπέδων αναφοράς. 
            
            
               Σύμφωνα με το άρθρο 8 παράγραφοι 8 και 9 ανατίθεται στην Επιτροπή η εξουσία να εκδίδει κατ’ εξουσιοδότηση πράξεις για την τροποποίηση του παραρτήματος IV του κανονισμού (ΕΕ) 2018/841, με σκοπό τον καθορισμό των επιπέδων αναφοράς δασικών εκτάσεων που πρέπει να εφαρμόζουν τα κράτη μέλη για την περίοδο από το 2021 έως το 2025. Το άρθρο 8 παράγραφος 10 απαιτεί από την Επιτροπή να εκδώσει την/τις κατ’ εξουσιοδότηση πράξη/-εις για την περίοδο από το 2021 έως το 2025 έως τις 31 Οκτωβρίου 2020.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Στις 30 Οκτωβρίου 2018 η Επιτροπή συγκρότησε την ομάδα εμπειρογνωμόνων για τη χρήση γης, την αλλαγή χρήσης γης και τη δασοκομία (LULUCFEG)
                  2
                με καθήκον να επικουρεί την Επιτροπή στην τεχνική αξιολόγηση των εθνικών σχεδίων λογιστικής καταγραφής δασικών εκτάσεων που αναφέρονται στο άρθρο 8 παράγραφος 6. Η ομάδα LULUCFEG αποτελείται από 10 μέλη που ενεργούν υπό την ατομική τους ιδιότητα, 5 μέλη από ερευνητικά ιδρύματα και μη κυβερνητικές οργανώσεις, 27 μέλη από αρμόδιες αρχές των κρατών μελών
                  3
                με 2 εκπροσώπους κατ’ ανώτατο όριο η καθεμία, 3 μέλη από άλλους δημόσιους φορείς και τρίτες χώρες και 7 παρατηρητές. Η σύνθεση και τα πρακτικά της ομάδας LULUCFEG διατίθενται στο μητρώο των ομάδων εμπειρογνωμόνων της Επιτροπής
                  4
               .
            
            
               Πραγματοποιήθηκαν τέσσερις συνεδριάσεις της ομάδας LULUCFEG και μία γραπτή διαβούλευση σχετικά με το παρόν σχέδιο κατ’ εξουσιοδότηση πράξης. Στις 6 Φεβρουαρίου 2019 η ομάδα LULUCFEG συνεδρίασε για πρώτη φορά και συμφώνησε σχετικά με τις μεθόδους εργασίας της. Η συνεδρίαση της ομάδας LULUCFEG από την 1η έως τις 12 Απριλίου 2019 αποσκοπούσε στην ανάλυση όλων των εθνικών σχεδίων λογιστικής καταγραφής δασικών εκτάσεων που υποβλήθηκαν από τα κράτη μέλη και στην αξιολόγηση των προτεινόμενων επιπέδων αναφοράς δασικών εκτάσεων. Οι γνωμοδοτήσεις της ομάδας εμπειρογνωμόνων και τα πρακτικά της συνεδρίασης είναι διαθέσιμα στο κοινό
                  5
               . Η ομάδα εμπειρογνωμόνων συνεδρίασε εκ νέου στις 2 και 3 Οκτωβρίου 2019 για να συζητήσει συχνά τεχνικά προβλήματα και να προτείνει λύσεις. Στις 26 και 27 Μαΐου 2020 η ομάδα LULUCFEG συζήτησε την αξιολόγηση της Επιτροπής για τα ανθεωρημένα εθνικά σχέδια λογιστικής καταγραφής δασικών εκτάσεων, συμπεριλαμβανομένων των αναθεωρημένων επιπέδων αναφοράς δασικών εκτάσεων και των επιπέδων αναφοράς δασικών εκτάσεων που θα καθοριστούν στην κατ’ εξουσιοδότηση πράξη. Η ομάδα LULUCFEG υποστήριξε τις απόψεις και τα μέτρα που έλαβε η Επιτροπή.
            
            
               Τέλος, από τις 22 Ιουνίου 2020 έως τις 6 Ιουλίου 2020 ζητήθηκε γραπτώς η γνώμη της ομάδας LULUCFEG σχετικά με το σχέδιο του κατ’ εξουσιοδότηση κανονισμού.
            
            
               Σύμφωνα με τις απαιτήσεις για τη βελτίωση της νομοθεσίας η Επιτροπή δημοσίευσε το σχέδιο του κατ’ εξουσιοδότηση κανονισμού από τις 17 Αυγούστου 2020 έως τις 14 Σεπτεμβρίου 2020 με σκοπό την υποβολή παρατηρήσεων. Ελήφθησαν τριάντα πέντε παρατηρήσεις από διάφορα ενδιαφερόμενα μέρη, συμπεριλαμβανομένων των δημόσιων αρχών των κρατών μελών, περιβαλλοντικών και μη κυβερνητικών οργανώσεων, ακαδημαϊκών και ερευνητικών ιδρυμάτων, εταιρειών και επιχειρηματικών ενώσεων και πολιτών εντός και εκτός της ΕΕ. Τα ενδιαφερόμενα μέρη σημείωσαν τη σαφή διαδικασία που προβλέπεται για την έκδοση του κατ’ εξουσιοδότηση κανονισμού. Αρκετές απαντήσεις αφορούσαν γενικές πτυχές του κανονισμού για τη χρήση γης, την αλλαγή χρήσης γης και τη δασοκομία (LULUCF) και παρείχαν απόψεις σχετικά με τον τρόπο με τον οποίο θα μπορούσε να βελτιωθεί το πλαίσιο πολιτικής υπό το πρίσμα της κλιματικής ουδετερότητας το 2050 και των επιπτώσεων της κλιματικής αλλαγής στην ανθεκτικότητα των δασών. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το παρόν σχέδιο κατ’ εξουσιοδότηση κανονισμού τροποποιεί το παράρτημα IV του κανονισμού (ΕΕ) 2018/841 με την προσθήκη του νέου τμήματος Γ. Το τμήμα Γ αποτελείται από πίνακα που καθορίζει τα επίπεδα αναφοράς δασικών εκτάσεων που πρέπει να εφαρμόζονται από τα κράτη μέλη για την περίοδο από το 2021 έως το 2025.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 28.10.2020
            
         
         
            
               για την τροποποίηση του παραρτήματος IV του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου όσον αφορά τα επίπεδα αναφοράς δασικών εκτάσεων που πρέπει να εφαρμόζονται από τα κράτη μέλη για την περίοδο 2021-2025
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2018/841 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (ΕΕ) αριθ. 525/2013 και της απόφασης αριθ. 529/2013/ΕΕ
                  6
               , και ιδίως το άρθρο 8 παράγραφος 8,
            
            
               Εκτιμώντας τα ακόλουθα:
            
            
               (1)Τα κράτη μέλη υπέβαλαν στην Επιτροπή εθνικά σχέδια λογιστικής καταγραφής δασικών εκτάσεων, στα οποία συμπεριλαμβάνονται τα προτεινόμενα επίπεδα αναφοράς δασικών εκτάσεων για την περίοδο 2021-2025.
            
            
               (2)Σύμφωνα με το άρθρο 8 παράγραφος 6 του κανονισμού (ΕΕ) 2018/841, η Επιτροπή διενήργησε τεχνική αξιολόγηση των εθνικών σχεδίων λογιστικής καταγραφής δασικών εκτάσεων που υπέβαλαν τα κράτη μέλη, προκειμένου να αξιολογήσει κατά πόσον τα προτεινόμενα επίπεδα αναφοράς δασικών εκτάσεων προσδιορίστηκαν σύμφωνα με τις αρχές και τις απαιτήσεις που ορίζονται στο άρθρο 8 παράγραφοι 4 και 5 και στο άρθρο 5 παράγραφος 1 του εν λόγω κανονισμού.
            
            
               (3)Όπως απαιτείται από το άρθρο 8 παράγραφος 6 του κανονισμού (ΕΕ) 2018/841 και σύμφωνα με τη δέσμευση που αναλήφθηκε κατά τη διάρκεια των διαπραγματεύσεων για τον εν λόγω κανονισμό, όπως ορίζεται στη δήλωση σχετικά με τη συμμετοχή εμπειρογνωμόνων προς το Ευρωπαϊκό Κοινοβούλιο, η Επιτροπή συγκρότησε στις 30 Οκτωβρίου 2018 ομάδα εμπειρογνωμόνων της Επιτροπής
                  7
                (στο εξής: ομάδα εμπειρογνωμόνων) με το καθήκον να επικουρεί την Επιτροπή στη διενέργεια της τεχνικής αξιολόγησης. Η ομάδα εμπειρογνωμόνων περιλάμβανε, μεταξύ άλλων, εμπειρογνώμονες που διορίστηκαν από τα κράτη μέλη και άτομα που διορίστηκαν υπό την προσωπική τους ιδιότητα και ενεργούν ανεξάρτητα και προς το δημόσιο συμφέρον, εκπροσώπους ερευνητικών και μη κυβερνητικών οργανώσεων και ενδιαφερόμενα μέρη. 
            
            
               (4)Με βάση τις απόψεις της ομάδας εμπειρογνωμόνων και την τεχνική αξιολόγηση, η Επιτροπή εξέδωσε τεχνικές συστάσεις προς τα κράτη μέλη, με σκοπό τη διευκόλυνση της τεχνικής αναθεώρησης των προτεινόμενων επιπέδων αναφοράς δασικών εκτάσεων. Η Επιτροπή δημοσίευσε τις τεχνικές συστάσεις στις 18 Ιουνίου 2019
                  8
               .
            
            
               (5)Όπως απαιτείται από το άρθρο 8 παράγραφος 7 του κανονισμού (ΕΕ) 2018/841, τα κράτη μέλη, με βάση την τεχνική αξιολόγηση και τις τεχνικές συστάσεις, αναθεώρησαν τα εθνικά τους σχέδια λογιστικής καταγραφής δασικών εκτάσεων και, σε ορισμένες περιπτώσεις, τα προτεινόμενα επίπεδα αναφοράς δασικών εκτάσεων, και κοινοποίησαν τις πληροφορίες στην Επιτροπή. Η Επιτροπή δημοσίευσε τα προτεινόμενα και, κατά περίπτωση, τα αναθεωρημένα επίπεδα αναφοράς δασικών εκτάσεων στις 25 Φεβρουαρίου 2020. 
            
            
               (6)Η ομάδα εμπειρογνωμόνων συμφώνησε ότι τα επίπεδα αναφοράς δασικών εκτάσεων που προτείνει η Επιτροπή να συμπεριληφθούν στο παράρτημα IV του κανονισμού (ΕΕ) 2018/841 καθορίστηκαν σύμφωνα με τις αρχές και τις απαιτήσεις που ορίζονται στο άρθρο 8 παράγραφοι 4 και 5 και στο άρθρο 5 παράγραφος 1 του κανονισμού (ΕΕ) 2018/841. 
            
            
               (7)Συνεπώς, η Επιτροπή θα πρέπει να καθορίσει τα επίπεδα αναφοράς δασικών εκτάσεων που πρέπει να εφαρμοστούν από τα κράτη μέλη για την περίοδο από το 2021 έως το 2025.
            
            
               (8)Ο παρών κανονισμός συνάδει με τη γνώμη της ομάδας εμπειρογνωμόνων της Επιτροπής για τη χρήση γης, την αλλαγή χρήσης γης και τη δασοκομία,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα IV του κανονισμού (ΕΕ) 2018/841 τροποποιείται σύμφωνα με το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
         
         
            
               Βρυξέλλες, 28.10.2020
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 156 της 19.6.2018, σ. 1.
               
               
                  
                     (2)
                  
                        Ομάδα εμπειρογνωμόνων της Επιτροπής για τη χρήση γης, την αλλαγή χρήσης γης και τη δασοκομία (LULUCF) (E03638).
               
               
                  
                     (3)
                  
                        Η ομάδα εμπειρογνωμόνων περιλάμβανε εκπροσώπους από το Ηνωμένο Βασίλειο έως την ημερομηνία της αποχώρησής του.
               
               
                  
                     (4)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3638&news=1
               
               
                  
                     (5)
                  
                        http://ec.europa.eu/transparency/regexpert/index.cfm?do=groupDetail.groupMeeting&meetingId=12931
               
               
                  
                     (6)
                  
                        ΕΕ L 156 της 19.6.2018, σ. 1. 
               
               
                  
                     (7)
                  
                        Ομάδα εμπειρογνωμόνων της Επιτροπής για τη χρήση γης, την αλλαγή χρήσης γης και τη δασοκομία (LULUCF) (E03638).
               
               
                  
                     (8)
                  
                        Έγγραφο εργασίας των υπηρεσιών της Επιτροπής SWD(2019) 213 final της 18ης Ιουνίου 2019 σχετικά με την αξιολόγηση των εθνικών σχεδίων λογιστικής καταγραφής δασικών εκτάσεων.
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               Στο παράρτημα IV του κανονισμού (ΕΕ) 2018/841, προστίθεται το ακόλουθο τμήμα Γ:
            
            
               «Γ. Επίπεδα αναφοράς δασικών εκτάσεων που πρέπει να εφαρμοστούν από τα κράτη μέλη για την περίοδο από το 2021 έως το 2025 
            
            
                     
                        Κράτος μέλος
                     
                  
                  
                     
                        Επίπεδο αναφοράς δασικών εκτάσεων για την περίοδο από το 2021 έως το 2025 σε τόνους ισοδυνάμου CO2 ετησίως 
                     
                  
               
                     
                        Βέλγιο
                     
                  
                  
                     
                        -1 369 009
                     
                  
               
                     
                        Βουλγαρία
                     
                  
                  
                     
                        -5 105 986
                     
                  
               
                     
                        Τσεχική Δημοκρατία
                     
                  
                  
                     
                        -6 137 189
                     
                  
               
                     
                        Δανία
                     
                  
                  
                     
                        +354 000
                     
                  
               
                     
                        Γερμανία
                     
                  
                  
                     
                        -34 366 906
                     
                  
               
                     
                        Εσθονία
                     
                  
                  
                     
                        -1 750 000
                     
                  
               
                     
                        Ιρλανδία
                     
                  
                  
                     
                        +112 670
                     
                  
               
                     
                        Ελλάδα
                     
                  
                  
                     
                        -2 337 640
                     
                  
               
                     
                        Ισπανία
                     
                  
                  
                     
                        -32 833 000
                     
                  
               
                     
                        Γαλλία
                     
                  
                  
                     
                        -55 399 290
                     
                  
               
                     
                        Κροατία
                     
                  
                  
                     
                        -4 368 000
                     
                  
               
                     
                        Ιταλία
                     
                  
                  
                     
                        -19 656 100
                     
                  
               
                     
                        Κύπρος
                     
                  
                  
                     
                        -155 779
                     
                  
               
                     
                        Λετονία
                     
                  
                  
                     
                        -1 709 000
                     
                  
               
                     
                        Λιθουανία
                     
                  
                  
                     
                        -5 164 640
                     
                  
               
                     
                        Λουξεμβούργο
                     
                  
                  
                     
                        -426 000
                     
                  
               
                     
                        Ουγγαρία
                     
                  
                  
                     
                        -48 000
                     
                  
               
                     
                        Μάλτα
                     
                  
                  
                     
                        -38
                     
                  
               
                     
                        Ολλανδία
                     
                  
                  
                     
                        -1 531 397
                     
                  
               
                     
                        Αυστρία
                     
                  
                  
                     
                        -4 533 000
                     
                  
               
                     
                        Πολωνία
                     
                  
                  
                     
                        -28 400 000
                     
                  
               
                     
                        Πορτογαλία
                     
                  
                  
                     
                        -11 165 000
                     
                  
               
                     
                        Ρουμανία
                     
                  
                  
                     
                        -24 068 200
                     
                  
               
                     
                        Σλοβενία
                     
                  
                  
                     
                        -3 270 200
                     
                  
               
                     
                        Σλοβακία
                     
                  
                  
                     
                        -4 827 630
                     
                  
               
                     
                        Φινλανδία
                     
                  
                  
                     
                        -29 386 695
                     
                  
               
                     
                        Σουηδία
                     
                  
                  
                     
                        -38 721 000
                     
                  
               
                     
                        Ηνωμένο Βασίλειο
                     
                  
                  
                     
                        -20 701 550
                     
                  
               
               »